Държавен вестник, бр. 105, 2011 г., стр. 55

БРОЙ  105	
Д Ъ Р Ж А В Е Н  В Е С Т Н И К 	
СТР.  55  
(2) Политическият директор наблюдава, 
координира дейността и поставя задачи на ди­
рекциите „Политика за сигурност“, „Америка, 
Азия, Австралия и Океания“ и „Близък изток 
и Африка“.
(3) Политическият директор възлага на ръ­
ководителите на наблюдаваните от него звена 
координацията и съгласуването с компетент­
ните министерства, ведомства и агенции на 
политическите позиции, инициативи и други 
външнополитически действия на Република 
България в посочените в чл. 28, ал. 1 области.
(4) Политическият директор в сферата на 
своята компетентност наблюдава и координира 
дейността на Постоянното представителство 
на Република България към ЕС в Брюксел, 
Постоянната делегация към НАТО в Брюксел 
и Постоянното представителство към ООН, 
ОССЕ и другите международни организации 
във Виена, както и на дипломатическите 
представителства на Република България в 
държавите от Близкия изток, Африка, Аме­
рика, Азия, Австралия и Океания.
(5) Политическият директор отговаря за 
подготовката на националните позиции в об­
ластта на ОВППС, включително ОПСО, като 
осъществява координация на дирекциите от 
специализираната администрация и на други 
структурни звена в дипломатическата служба 
при подготовката на национални позиции и на 
участието в заседанията на Европейския съвет, 
на Съвета „Външни работи“ и на Комитета на 
постоянните представители към ЕС във формат 
2 (КОРЕПЕР II) по въпроси на ОВППС и на 
Комитета по политика и сигурност (КОПС).
(6) Наблюдаваните от политическия директор 
дирекции, както и всички останали дирекции са 
отговорни за поддържането и актуализирането 
на досиетата с постъпващата информация от 
всички източници, включително от ЕС (европей­
ски институции и държави членки) и НАТО, за 
изготвянето на комплексни оценки и анализи, 
чиято обща и концептуална координация в 
контекста на ОВППС/ОПСО се осъществява 
от политическия директор. 
Чл. 29. (1) При осъществяване на функци­
ите си политическият директор се подпомага 
и замества при необходимост от специален 
координатор – европейски кореспондент по 
смисъла на Общата външна политика и поли­
тика за сигурност на ЕС.
(2) Европейският кореспондент съдейства за 
изработване на одобряваните от политическия 
директор позиции за националното участие в 
ОВППС и ОПСО, като за целта осъществява 
постоянна координация с европейските корес­
понденти на държавите – членки на ЕС, и на 
Европейската служба за външно действие, с 
Постоянното представителство на Република 
България към ЕС, с дирекциите от специали­
зираната администрация на Министерството, 
както и с други министерства и агенции, при 
необходимост.
(3) Европейският кореспондент координира 
използването на европейските кореспондентски 
мрежи за връзка и обмен на информации и 
позиции между страните – членки на ЕС.
(4) По указание на европейския кореспон­
дент структурните звена от специализираната 
администрация на Министерството представят 
предложения за национални позиции в ОВППС 
и ОПСО. 
Чл. 30. (1) Дирекция „Политика за сигур­
ност“ подпомага политическия директор в 
координацията на подготовката на национални 
позиции и участието в заседанията на Евро­
пейския съвет, Съвет „Общи въпроси“ и Съвет 
„Външни работи“, Комитета на постоянните 
представители към ЕС във формат КОРЕПЕР 
II по въпроси на ОВППС и на Комитета за 
политика и сигурност, като:
1. поддържа консолидиран пакет с актуални 
политически позиции по всички международ­
ни конфликтни и спорни въпроси, които са 
в зоната на националните интереси или се 
разработват от ЕС и НАТО, изготвен коорди­
нирано с останалите звена на специализираната 
администрация; 
2. изготвя окончателните позиции и инструк­
ции до Постоянното представителство на Репу­
блика България към ЕС и други задгранични 
мисии, при необходимост, по въпроси, свързани 
с ОВППС/ОПСО, въз основа на предложенията, 
получени от всички звена, като при сериозни 
различия ги координира с ръководството на 
Министерството; 
3. координира дейностите по линия на 
двустранната, регионалната и многостранната 
дипломация по въпроси на ОВППС/ОПСО от 
комплексен характер, както и по външнопо­
литически инициативи и предложения, които 
могат да имат отражение върху ОВППС;
4. съгласува позиции и становища по учас­
тието на Република България в регионални 
инициативи, стратегии и политики на ЕС и 
осъществява координация и съгласуване на 
позиции с компетентни по проблематиката 
министерства и ведомства;
5. управлява използването на комуника­
ционно-информационните системи на ЕС (по 
ОВППС и ОПСО) и на НАТО;
6. следи и координира процеса на приемане 
и имплементацията на ограничителни мерки от 
ЕС по отношение на трети държави, организации 
и лица и оказва съдействие за подготовката на 
участията в заседания на Работната група на 
съветниците по външни отношения във формат 
„Санкции“ към Съвета на ЕС.
(2) Дирекция „Политика за сигурност“ от­
говаря за: